CELEX: C2004/262/62
Language: da
Date: 2004-10-23 00:00:00
Title: Sag T-275/04: Sag anlagt den 7. juli 2004 af Aries Meca mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/32
            
         Sag anlagt den 7. juli 2004 af Aries Meca mod Kommissionen for De Europæiske Fællesskaber
   (Sag T-275/04)
   (2004/C 262/62)
   Processprog: fransk
   Ved De Europæiske Fællesskabers Ret i Første Instans er der den 7. juli 2004 anlagt sag mod Kommissionen for De Europæiske Fællesskaber af selskabet Aries Meca, Poissy, Frankrig, ved avocats Jean-Paul Poulain og Jean-Emmanuel Kuntz.
   Sagsøgeren har nedlagt følgende påstande:
   
               —
            
            
               Kommissionens beslutning af 16. december 2002 annulleres, for så vidt som den i artikel 1 erklærer ordningen for skattefritagelse af selskaber, som overtager en kriseramt virksomhed, for ulovlig.
            
         
               —
            
            
               Kommissionens beslutning af 16. december 2002 annulleres, for så vidt som den i artikel 5 beordrer tilbagesøgning af den samlede støtte, der er ydet i medfør af ordningen i henhold til CGI's artikel 44f, over for selskaber, som er stiftet med henblik på overtagelse af en kriseramt virksomhed.
            
         
               —
            
            
               Kommissionen tilpligtes at betale sagens omkostninger for Retten.
            
         Søgsmålsgrunde og væsentligste argumenter:
   Den beslutning, som er genstand for denne sag, er den samme som den, der er anfægtet i sag T-273/04, Brandt Industries mod Kommissionen.
   Sagsøgeren i denne sag, Aries Meca, er et selskab, som efter at have overtaget Aries SAS har nydt godt af de bestemmelser i Code Général des Impôts, som er omfattet af den anfægtede beslutning. Annullationspåstanden støttes på to anbringender, nemlig at der er sket tilsidesættelse af EF-traktatens artikel 253 og at der er sket tilsidesættelse af artikel 14 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1).
   
      (1)  EFT L 83 af 27.3.1999, s. 1.